CELEX: 62011CA0188
Language: et
Date: 2012-05-24 00:00:00
Title: Kohtuasi C-188/11: Euroopa Kohtu (seitsmes koda) 24. mai 2012 . aasta otsus (Landesgericht für Zivilrechtssachen Wieni (Austria) eelotsusetaotlus) — Peter Hehenberger versus Austria Vabariik (Põllumajandus — Euroopa Põllumajanduse Arendus- ja Tagatisfond — Määrused (EÜ) nr 1257/1999 ja (EÜ) nr 817/2004 — Keskkonnasõbraliku põllumajandustootmise toetamine — Kontroll — Põllumajandustoetuse saaja — Kohapealse kontrolli teostamise takistamine — Siseriiklikud õigusnormid, mis nõuavad mitme aasta eest tasutud kogu toetuse tagastamist — Kooskõla)

7.7.2012   
            
            
               ET
            
            
               Euroopa Liidu Teataja
            
            
               C 200/3
            
         Euroopa Kohtu (seitsmes koda) 24. mai 2012. aasta otsus (Landesgericht für Zivilrechtssachen Wieni (Austria) eelotsusetaotlus) — Peter Hehenberger versus Austria Vabariik
   (Kohtuasi C-188/11) (1)
   
   (Põllumajandus - Euroopa Põllumajanduse Arendus- ja Tagatisfond - Määrused (EÜ) nr 1257/1999 ja (EÜ) nr 817/2004 - Keskkonnasõbraliku põllumajandustootmise toetamine - Kontroll - Põllumajandustoetuse saaja - Kohapealse kontrolli teostamise takistamine - Siseriiklikud õigusnormid, mis nõuavad mitme aasta eest tasutud kogu toetuse tagastamist - Kooskõla)
   2012/C 200/05
   Kohtumenetluse keel: saksa
   
      Eelotsusetaotluse esitanud kohus
   
   Landesgericht für Zivilrechtssachen Wien
   
      Põhikohtuasja pooled
   
   
      Hageja: Peter Hehenberger
   
      Kostja: Austria Vabariik
   
      Ese
   
   Eelotsusetaotlus — Landesgericht für Zivilrechtssachen Wien — Nõukogu 17. mai 1999. aasta määruse (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (EÜT L 160, lk 80; ELT eriväljaanne 3/25, lk 391) ning komisjoni 29. aprilli 2004. aasta määruse (EÜ) nr 817/2004, millega kehtestatakse üksikasjalikud eeskirjad nõukogu määruse (EÜ) nr 1257/1999 kohaldamiseks (ELT L 153, lk 30; ELT eriväljaanne 3/46, lk 87) tõlgendamine — Kontrollid ja karistused — Liikmesriigi õigusaktid, millega nähakse ette kõigi viie aasta jooksul saadud toetuste tagasimaksmine juhul, kui põllumajandustoetuse saaja ei luba rakendada kontrollimeedet — Proportsionaalsus
   
      Resolutsioon
   
   Nõukogu 17. mai 1999. aasta määrusega (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta koostoimes komisjoni 29. aprilli 2004. aasta määrusega (EÜ) nr 817/2004, millega kehtestatakse üksikasjalikud eeskirjad määruse nr 1257/1999 kohaldamiseks, ei ole vastuolus siseriiklikud õigusnormid, mille kohaselt peab toetust saanud põllumajandustootja juhul, kui ta takistas asjaomaste maa-alade kohapealseid kontrolle, maksma kõik põllumajanduse keskkonnameetme raames kohustuste perioodil talle juba makstud toetussummad tagasi, kuigi neid oli välja makstud juba mitu aastat.
   
      (1)  ELT C 211, 16.7.2011.